Document ID: 32001D0380

Komisijas Lēmums
(2001. gada 14. maijs)
par atbalsta pārvaldības nodošanu lauksaimniecības un lauku attīstības pirmspievienošanās pasākumu īstenošanas struktūrām Bulgārijas Republikā pirmspievienošanās periodā
(izziņots ar dokumenta numuru C(2001) 1428)
(2001/380/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 21. jūnija Regulu (EK) Nr. 1266/1999 par atbalsta koordināciju kandidātvalstīm sakarā ar pirmspievienošanās stratēģiju un par Regulas (EEK) Nr. 3906/89 grozījumiem [1] un jo īpaši tās 12. panta 2. punktu,
ņemot vērā Komisijas 2000. gada 7. jūnija Regulu (EK) Nr. 2222/2000, ar ko nosaka finanšu noteikumus, saskaņā ar kuriem piemērot Padomes Regulu (EK) Nr. 1268/1999 par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās [2], un jo īpaši tās 3. panta 2. punktu,
tā kā:
(1) Saskaņā ar 4. panta 5. punktu Padomes 1999. gada 21. jūnija Regulā (EK) Nr. 1268/1999 par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās [3] ar Komisijas 2000. gada 20. oktobra galīgo Lēmumu K(2000)3058 tika apstiprināta Lauksaimniecības un lauku attīstības programma Bulgārijas Republikai.
(2) Bulgārijas Republikas valdība un Komisija, kas rīkojās Eiropas Kopienas vārdā, 2000. gada 18. decembrī parakstīja Daudzgadu finansējuma līgumu, kas nosaka SAPARD programmas tehnisko, juridisko un administratīvo pamatu.
(3) Regula (EK) Nr. 1266/1999 paredz, ka no iepriekšējā apstiprinājuma prasības, kas minēta Regulas (EK) Nr. 1266/1999 12. panta 1. punktā, var atteikties, katrā gadījumā atsevišķi analizējot valsts un nozares programmu/projektu pārvaldības jaudu, finanšu kontroles procedūras un struktūras saistībā ar valsts finansēm. Regula (EK) Nr. 2222/2000 paredz sīki izstrādātus noteikumus par minēto analīzi.
(4) Bulgārijas Republikas kompetentā iestāde, no vienas puses, ir izraudzījusies Valsts lauksaimniecības fondu, lai īstenotu pasākumus "Ieguldījumi lauku saimniecībās", "Lauksaimniecības un zvejniecības produktu pārstrādes un tirdzniecības uzlabošana" un "Ekonomisko darbību attīstīšana un dažādošana, darbību dažādības un alternatīvu ienākumu nodrošināšana", kas noteikti ar Komisijas Lēmumu K(2000)3058 galīgs apstiprinātajā Lauksaimniecības un Lauku attīstības programmā Bulgārijas Republikai, un, no otras puses, Finanšu ministriju, Nacionālā fonda direktorātu, lai veiktu ar finansēm saistītās funkcijas saistībā ar SAPARD programmas īstenošanu.
(5) Atbilstoši Regulai (EK) Nr. 1266/1999 un Regulai (EK) Nr. 2222/2000, Komisija analizēja valsts un nozaru programmu/projektu pārvaldības iespējamību, finanšu kontroles procedūru un ar valsts finansēm saistītas struktūras, un secināja, ka iepriekšminēto pasākumu īstenošanai Bulgārijas Republika atbilst Regulas (EK) Nr. 2222/2000 4. līdz 6. panta un pielikuma noteikumiem, Regulas (EK) Nr. 1266/1999 pielikumā noteiktajiem obligātajiem nosacījumiem. Jo īpaši Valsts lauksaimniecības fonds ir apmierinoši īstenojis šādus svarīgus akreditācijas kritērijus: rakstiski fiksētas procedūras, pienākumu dalīšana, pirmsprojekta un pirmsmaksājumu pārbaudes, saistību un maksājumu procedūras, grāmatvedības procedūras, datorsistēmu drošība un iekšējā revīzija; Finanšu Ministrija, Nacionālā fonda direktorāts, ir apmierinoši īstenojis šādus svarīgus akreditācijas kritērijus: revīzijas posmu izsekojamība, finanšu līdzekļu pārvaldība, naudas līdzekļu saņemšana, izmaksas Valsts lauksaimniecības fondam, datoru drošība un iekšējā revīzija.
(6) Tāpēc jāatceļ iepriekšējā apstiprinājuma prasība, kas minēta Regulas (EK) Nr. 1266/1999 12. panta 1. punktā, un jānodod Bulgārijas Republikas Valsts lauksaimniecības fondam un Finanšu ministrijai, Nacionālā fonda direktorātam, atbalsta decentralizēta pārvaldība.
(7) Tomēr Komisijas veiktās pārbaudes ir balstītas uz darboties spējīgu, nevis darbojošos sistēmu, tāpēc attiecīgi SAPARD programmas pārvaldība Valsts lauksaimniecības fondam un Finanšu ministrijai, Nacionālā fonda direktorātam, jānodod uz laiku tā, lai SAPARD programmas pārvaldības pilnīga nodošana tik paredzēta tikai pēc tam, kad būs veiktas papildu pārbaudes, lai noteiktu, vai sistēma darbojas apmierinoši, un pēc tam, kad īstenoti visi Komisijas sniegtie ieteikumi par atbalsta pārvaldības nodošanu Valsts lauksaimniecības fondam un Finanšu ministrijai, Nacionālā fonda direktorātam,
IR PIEŅĒMUSI ŠO LĒMUMU.
1. pants
Ar šo tiek atcelta iepriekšēja Komisijas apstiprinājuma prasība Bulgārijas Republikai projektu atlasei un līgumu slēgšanai.
2. pants
SAPARD programmas pārvaldība uz laiku tiek nodota Valsts lauksaimniecības fondam, 55 Hristo Botev Boulevard, 1040 Sofia, Bulgaria, lai īstenotu pasākumus "Ieguldījumi lauku saimniecībās", "Lauksaimniecības un zvejniecības produktu pārstrādes un tirdzniecības uzlabošana" un "Ekonomisko darbību attīstīšana un dažādošana, darbību dažādības un alternatīvu ienākumu nodrošināšana", kas noteikti ar Komisijas Lēmumu K(2000)3058 galīgs apstiprinātajā Lauksaimniecības un Lauku attīstības programmā, un Finanšu ministrijai, Nacionālā fonda direktorātam, 102 Radkovski Street, 1040 Sofia, Bulgaria, lai veiktu ar finansēm saistītās funkcijas, kas jāveic, lai Bulgārijas Republikai īstenotu SAPARD programmu. Pēc kompetentas iestādes pieprasījuma Komisija var lemt par pārvaldības nodošanu arī attiecībā uz citiem pasākumiem, kuri minēti Lauksaimniecības un lauku attīstības programmā, tiklīdz tā konstatē atbilstību attiecīgajiem nosacījumiem.
Briselē, 2001. gada 14. maijā

Labels: 18
15
19
6